Lāčplēsis (stacija)

Lāčplēsis  ir dzelzceļa stacija dzelzceļa līnijā Jelgava I—Krustpils, administratīvi atrodas Ogres novada Birzgales pagasta Lāčplēša ciemā.

 Stacijas vēsture 
Stacija izveidota Pirmā pasaules kara gados (ar nosaukumu Berghof — Kalnamuiža), un no tās tika izbūvēts 11 km garš dzelzceļš uz ziemeļiem — toreizējās frontes virzienā. Atsevišķās kartēs norādīts arī dzelzceļš, kas šo vietu caur Skaistkalni savieno ar Biržiem Lietuvas teritorijā. 1919. gadā stacijas nosaukums ir Lāčplēsis, kas aizgūts no tuvējo māju nosaukuma.

1927. gadā pēc arhitektes Lidijas Hofmanes-Grīnbergas projekta te tika uzbūvēta jauna un plaša stacijas ēka.T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 100. lpp. 

Pasažieru satiksme stacijā pārtraukta 2000. gadā līdz ar pasažieru satiksmes pārtraukšanu visā dzelzceļa līnijā.

 Attēlu galerija 

 Atsauces 

Kategorija:Birzgales pagasts
Kategorija:Dzelzceļa stacijas Latvijā
Kategorija:Dzelzceļa līnijas Jelgava I—Krustpils stacijas un pieturas punkti